Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 245/1-01

21. 9. 2023. година

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању заказујем **XII** седницу НАСТАВНО-НАУЧНОГ ВЕЋА Филозофског факултета у Нишу,у академској 2022/2023. години, за 27. 9. 2023. године, која ће се одржати у амфитеатру Факултета, у приземљу, са почетком у 12.30 сати, односно после одржане седнице Изборног већа.

За **XII** седницу Наставно-научног већа Факултета предлажем следећи

**Д Н Е В Н И Р Е Д**

1. Разматрање и усвајање Извода из записника са XI седнице ННВ одржане 12. 7. 2023. године
2. Доношење одлуке о избору представника департмана у Савет Филозофског факултета
3. Доношење предлога одлука о усвајању измена и допуна бр. 3 Плана јавних набавки и Финансијског плана за 2023. годину
4. Доношење одлуке о усвајању Извештаја o броју уписаних студената у прву годину основних академских студија школске 2023/2024. године, у првом и другом уписном року
5. Доношење одлуке о прерасподели буџетских места за упис студената у прву годину основних академских студија школске 2023/2024. године
6. Доношење предлога одлуке о усвајању корекције броја студената за упис у прву годину мастер академских студија и докторских академских студија на Филозофском факултету Универзитета у Нишу, у школској 2023/2024. години
7. Доношење одлуке о начину реализације наставе на Филозофском факултету Универзитета у Нишу, у јесењем семестру школске 2023/2024. године
8. Доношење предлога одлуке о измени и допуни Правилника о докторским академским студијама
9. Разматрање и усвајање Правилника о стицању и расподели средстава за организацију и одржавање научних и стручних скупова
10. Доношење предлога одлукe о усвајању студијског програма Докторских академских студија психологије
11. Доношење одлука о усвајању измена и допуна студијских програма и силабуса предмета
12. Доношење одлуке о прихватању извештаја Комисије за оцену и одбрану урађене докторске дисертације и достављању Универзитету на сагласност
13. Доношење одлуке о образовању комисије за оцену и одбрану урађене докторске дисертације
14. Доношење одлукe о прихватању извештаја комисије за оцену научне заснованости предложене теме докторске дисертације, именовању ментора и достављању Универзитету на сагласност
15. Доношење одлуке о образовању Kомисије за оцену научне заснованости предложене теме докторске дисертацијe
16. Доношење одлукe о прихватању позитивних рецензија
17. Доношење одлуке о одређивању рецензената за приспеле рукописе
18. Доношење одлуке о продужењу рока за реализацију интерних пројеката департмана и Центра за стране језике Филозофског факултета у Нишу
19. Доношење одлукe о избору у звање *истраживач – приправник*
20. Доношење одлукe о избору демонстратора
21. Доношење одлука о давању сагласности за ангажовање наставника за рад на другим високошколским установама
22. Разматрање и усвајање извештаја наставника и сарадника са научних скупова, конференција
23. Разматрање захтева већа департмана, наставника, сарадника и студената и доношење одговарајућих одлука

Потребан материјал за седницу налази се на интернет презентацији Факултета.

Присуство седници је **ОБАВЕЗНО** за све чланове ННВ Филозофског факултета у Нишу.

У случају спречености, дужни сте да свој изостанак благовремено најавите и оправдате у писаној форми Служби за oпште и правне послове. Као оправдано одсуство са седнице сматраће се боловање, плаћено и неплаћено одсуство и службени пут. За недолазак на седницу одбијаће се дневница за тај дан.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за XII седницу Наставно-научног већа Факултета, заказану за 27. 9. 2023. године, са почетком у 12.30 сати.

**Т а ч к а 1.**

Потребно је да чланови Наставно-научног већа размотре и усвоје Извод из записника са XI седнице ННВ одржане 12. 7. 2023. године.

**Т а ч к а 2.**

На основу чланoва 57. и 58. Статута Факултета, потребно је да Наставно-научно веће, на предлог већа Департмана за социологију, тајним гласањем, донесе одлуку да се за члана Савета изабере проф. др Јелена Петковић, *уместо* преминуле колегинице проф. др Сузане Марковић Крстић.

Одлука би се потом доставила Савету Факултета на разматрање ради верификације мандата изабраном члану.

**Т а ч к а 3.**

Потребно је да Наставно-научно веће Факултета донесе предлог одлуке о усвајању измена и допуна бр. 3 Плана јавних набавки и у складу са тим измена и допуна Финансијског плана Филозофског факултета за 2023. годину.

Предлози одлука би се потом доставили Савету Факултета на разматрање и усвајање.

**Т а ч к а 4.**

Потребно је да чланови Наставно-научног већа размотре и усвоје Извештај o броју уписаних студената у прву годину основних академских студија школске 2023/2024. године, у првом и другом уписном року.

**Т а ч к а 5.**

По окончању уписа студената у прву годину основних академских студија за школску 2023/2024. годину остало је непопуњених 78 места, од чега 15 места за студенте чије се школовање финансира из буџета Републике Србије.

На предлог Колегијума Факултета потребно је да Наставно-научно веће Факултета, донесе одлуку о прерасподели непопуњених буџетских места најбоље пласираним самофинансирајућим студентима (према редоследу на коначној ранг листи) на студијске програме:

* ОАС англистике – 6 места
* ОАС психологије – 6 места
* ОАС комуницирање и односи с јавношћу – 3 места

**Т а ч к а 6.**

Потребно је да Наставно-научно веће донесе предлог одлуке о корекцији броја студената за упис у прву годину мастер академских студија и докторских академских студија на Филозофском факултету Универзитета у Нишу, у школској 2023/2024. години

На основу Одлуке Владе Републике Србије о броју одобрених буџетских места на студијским програмима мастер академских студија које се реализују на Филозофском факултету Универзитета у Нишу за школску 2023/2024. годину, који је за 20 већи у односу на претходну школску годину, као и на основу Одлуке Сената Универзитета у Нишу о одобреном броју самофинансирајућих студената од 13.03.2023. године, предлаже се корекција броја студената на студијским програмима мастер академских студија, која подразумева упис истог укупног броја студената који је планиран, уз другачији однос броја буџетских и самофинансирајућих студената по студијским програмима, који је приказан у табели.

Такође се, на основу захтева Департмана за социологију, предлаже проширење квоте самофинансирајућих студената Докторских академских студија социологије са 2 на 4, што је у оквиру броја студената за који је студијски програм акредитован.

Предлог одлуке биће достављен Сенату Универзитета ради давања сагласности.

**Т а ч к а 7.**

На предлог Управе Факултета. потребно је да ННВ донесе одлуку о начину реализације наставе на Факултету, у јесењем семестру школске 2023/2024. године.

Предлог се налази у прилогу позива.

**Т а ч к а 8.**

На предлог Већа докторских студија, потребно је да Наставно-научно веће донесе предлог одлуке о усвајању изменe и допунe Правилника о докторским академским студијама број 167/1-3-01 од 8. 6. 2022. године:

- у оквиру члана 26. додаје се став 2. у коме ће бити назначено постојање диференцијалног испита за упис на ДАС педагогије, у складу са *Стандардом 7* (Упис студената) реакредитованог студисјког програма, који би требало да гласи:

*Докторске академске студије педагогије могу уписати кандидати који нису завршили основне и мастер академске студије педагогије уз полагање диференцијалног испита. Садржај полагања диференцијалног испита обухвата елементарна педагошка знања која се стичу на основним и мастер академским студијама педагогије. Списак литературе са јасно спецификованим областима које обухвата диференцијални испит је јавно доступaн на сајту Филозофског факултета.*

Предлог одлуке биће достављен Сенату Универзитета ради давања сагласности.

**Т а ч к а 9.**

Потребно је да чланови Наставно-научног већа размотре и усвоје Правилник о стицању и расподели средстава за организацију и одржавање научних и стручних скупова.

Правилник ће бити достављен Савету Факултета на даље одлучивање.

**Т а ч к а 10.**

На предлог Већа докторских студија, потребно је да Наставно-научно веће донесе предлог одлуке о усвајању студијског програма Докторских академских студија психологије, који би се потом доставио Универзитету у Нишу на даље разматрање и усвајање, ради реакредитације студијског програма.

**Т а ч к а 11.**

**I** На предлог Већа Департмана за филозофију, потребно је да Наставно-научно веће донесе одлуке:

1. о увођењу новог изборног предмета: *Изабране теме из аналитичке филозофије* (2+2, 6 ЕСПБ) који ће реализовати доц. др Милан Јовановић, у студијски програм Мастер академских студија филозофије,
2. o измени силабуса *Педагошка пракса 1* и *2*  (рубрика „оцена знања“) на студијском програму Основних академских студија филозофије.

**II** На предлог Већа Департмана за историју, потребно је да Наставно-научно веће донесе одлуку о измени и допуни студијског програма Основних академских студија историје додавањем два предмета: *Приватни живот Срба у средњем веку* и  *Српска војска у средњем веку*,у оквиру изборног блока 7 (друга година, трећи семестар, 5 ЕСПБ поена, програм акредитован 2021. године, фонд часова 1+1). Предавања би реализовао проф. др Ђорђе Ђекић, а вежбе истраживач-приправник Драгана Милић.

Истовремено би се из изборног блока 7 повукли предмети *Културно наслеђе и дигитално доба* и *Визуелизација историјских база података*.

**III** На предлог Већа Департмана за историју, потребно је да Наставно-научно веће донесе одлуку о изменама и допунама силабуса, које се односе на допуну постојеће литературе:

1. *Историја Срба од 1300. до 1391. године* (2+2) (друга година ОАС историје, 4. семестар, 4 ЕСПБ); наставник: проф. др Ђорђе Ђекић, сарадник: Драгана Милић, истраживач-приправник;
2. *Историја Срба од 1391. до 1459. године* (2+2)(трећа година ОАС историје, 5. семестар, 5 ЕСПБ); наставник: проф. др Ђорђе Ђекић, сарадник: Драгана Милић, истраживач-приправник

**IV** На предлог Већа Департмана за англистику, потребно је да Наставно-научно веће донесе одлуку о увођењу предмета *Српски језик као страни 2,* у изборни блок „Страни језици“ (ОАС англистика 3. и 4. семестар).

**V** На предлог већа Департмана за психологију, Департмана за немачки језик и књижевност и Департмана за историју, потребно је да Наставно-научно веће донесе одлуку о увођењу предмета:

*Функционални српски језик* (2+2) (у изборни блок 2 ОАС психологије, 1. семестр, ОАС немачког језика и књижевности, 5. семестар и ОАС историје, 3. семестар).

**Т а ч к а 12.**

**I** Већe Департмана за социологију разматрало је и прихватило извештај Комисије за оцену и одбрану докторске дисертације мср Александре Николајевић, студенткиње Докторских академских студија социологије, под насловом: *Квалитет послова у Србији: обрасци алокације запослених и сегментација тржишта рада.*

Потребно је да ННВ донесе одлуку о прихватању наведеног извештаја, који би се потом доставио Универзитету у Нишу, ради давања сагласности.

**II** Већe Департмана за србистику разматрало је и прихватило извештај Комисије за оцену и одбрану докторске дисертације мср Јелене Милић, студенткиње Докторских академских студија филологије, под насловом: *ХРОНОТОП БЕОГРАДА У УМЕТНИЧКОЈ ПРОЗИ СВЕТЛАНЕ ВЕЛМАР-ЈАНКОВИЋ*.

Потребно је да ННВ донесе одлуку о прихватању наведеног извештаја, који би се потом доставио Универзитету у Нишу, ради давања сагласности.

**I****II** Већe Департмана за србистику разматрало је и прихватило извештај Комисије за оцену и одбрану докторске дисертације мср Милене Станковић, студенткиње Докторских академских студија филологије, под насловом: *ОХРИД У СРПСКОЈ И МАКЕДОНСКОЈ КЊИЖЕВНОСТИ (1814-1914).*

Потребно је да ННВ донесе одлуку о прихватању наведеног извештаја, који би се потом доставио Универзитету у Нишу, ради давања сагласности.

**IV** Већe Департмана за англистику разматрало је и прихватило извештај Комисије за оцену и одбрану докторске дисертације мср Александре Ђорђевић, студенткиње Докторских академских студија филологије, под насловом: *Родне улоге, културни стереотипи и утопија равноправности у прози Маргарет Атвуд, Елене Феранте и Чимаманде Нгози Адичи: феминистичко читање/ Gender Roles, Cultural Stereotypes and Utopia in the Works of Margaret Atwood, Elena Ferrante and Chimamanda Ngozi Adichie: A Feminist Reading*.

Потребно је да ННВ донесе одлуку о прихватању наведеног извештаја, који би се потом доставио Универзитету у Нишу, ради давања сагласности.

**Т а ч к а 13.**

**I** Мср Милан Јањић, студент Докторских академских студија филологије, предао је Факултету у одређеном броју примерака урађену докторску дисертацију под називом: *Етичка разматрања у Дидроовом књижевном делу.*

Веће Департмана за француски језик и књижевност, на седници одржаној 10. јула 2023. године, предложило је Комисију за оцену и одбрану урађене докторске дисертације у саставу:

1. Др Биљана Тешановић, ванредни професор Филолошко-уметничког факултета Универзитета у Крагујевцу, ужа научна област: Француска књижевност и култура, председник;
2. Др Нермин Вучељ, ванредни професор Филозофског факултета Универзитета у Нишу, ужа научна област: Француска књижевност и култура, ментор;
3. Др Никола Бјелић, ванредни професор Филозофског факултета Универзитета у Нишу, члан, ужа научна област: Француска књижевност и култура.

**Т а ч к а 14.**

**I** Већe Департмана за историју разматрало је и прихватило извештај Комисије за оцену научне заснованости предложене теме докторске дисертације кандидатa мср Драгане Милић, студенткиње Докторских академских студија историје, под насловом: *Друштвено – политички развој Скадра од друге половине 12. века (1183-1186) до 1479. године*.

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Ђорђа Ђекића, ванредног професора, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу, ради давања сагласности.

**II**  Већe Департмана за педагогију разматрало је и прихватило извештај Комисије за оцену научне заснованости предложене теме докторске дисертације кандидатa мср Недељка Милановића, студента Докторских академских студија педагогије, под насловом: *Партнерство породице и школе у контексту укључености родитеља и функционалности породичних односа*.

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Марине Матејевић, редовног професора, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу, ради давања сагласности.

**III**  Већe Департмана за србистику разматрало је и прихватило извештај Комисије за оцену научне заснованости предложене теме докторске дисертације кандидатa мср Василисе Серафимовић, студенткиње Докторских академских студија филологије, под насловом: *ПРИЧАЊА О ЖИВОТУ КАО ФОЛКЛОРНИ ЖАНР У МЕТОДОЛОШКОМ КОНТЕКСТУ ПОСТКЛАСИЧНЕ НАРАТОЛОГИЈЕ.*

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Данијеле Поповић Николић, редовног професора, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу, ради давања сагласности.

**IV**  Већe Департмана за србистику разматрало је и прихватило извештај Комисије за оцену научне заснованости предложене теме докторске дисертације кандидатa мср Емине Сарачевић, студенткиње Докторских академских студија филологије, под насловом: *Контекстуализације образовних садржаја народне књижевности.*

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Кристине Митић, ванредног професора, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу, ради давања сагласности.

**Т а ч к а 15.**

**I** Веће Департмана за историју доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидатa мср Николе Арсића, студента Докторских академских студија историје, под насловом: *Загранична активност Кнежевине/Краљевине Србије у јужним областима Старе Србије од 1868. до 1885. године,* у саставу:

1. Др Мирослав Пешић, ванредни професор Филозофског факултета Универзитета у Нишу, ужа научна област: Историја, председник;

2. Др Славиша Недељковић, редовни професор Филозофског факултета Универзитета у Нишу, ужа научна област: Историја;

3. Др Александра Новаков, научни сарадник Матице Српске, ужа научна област: Српски народ у Османском царству у 19. веку.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**II** Веће Департмана за историју доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидата мср Игора Стаменовића, студента Докторских академских студија историје, под насловом: *Место и улога источних хришћана у крсташким плановима од 1453. до 1503. године,* у саставу:

1. Др Небојша Порчић, ванредни професор Филозофског факултета у Београду, ужа научна област: Општа историја средњег века и Помоћне историјске науке), председник;

2. Др Јасмина Шаранац Стаменковић, ванредни професор Филозофског факултета у Нишу, ужа научна област: Историја;

3. Др Невен Исаиловић, виши научни сарадник Историјског института у Београду, ужа научна област: Историја

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**III** Веће Департмана за психологију доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидата мср Немање Ђорђевића, студента Докторских академских студија психологије, под насловом: *Карактеристике организације и запосленог као предиктори организационог понашања: медијаторска улога перципиране сигурности запослења и организационе правде,* у саставу:

1. Др Душан Тодоровић, ванредни професор Филозофског факултета Универзитета у Нишу, ужа научна област: Психологија;
2. Др Небојша Милићевић, ванредни професор Филозофског факултета Универзитета у Нишу, ужа научна област: Психологија;
3. Др Миодраг Миленовић, ванредни професор Филозофског факултета Универзитета у Нишу, ужа научна област: Психологија;
4. Др Снежана Живковић, редовни професор Факултета заштите на раду Универзитета у Нишу, ужа научна област: Друштвено-хуманистичке науке у заштити радне и животне средине;
5. Др Ивана Педовић, доцент Филозофског факултета Универзитета у Нишу, ужа научна област: Психологија.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**IV**  Веће Департмана за комуникологију и новинарство доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидата мср Николе Дојчиновића, студента Докторских академских студија *Медији и друштво*, под насловом: *Утицај дигиталне културе на трансформацију медијских парадигми, вредности и идентитета*, у саставу:

1. Др Анка Михајлов Прокоповић, доцент Филозофског факултета Универзитета у Нишу, ужа научна област: Комуникологија, језик и студије медија, председник комисије;
2. Др Владета Радовић, ванредни професор Филозофског факултета Универзитета у Нишу, ужа научна област: Комуникологија, језик и студије медија;
3. Др Смиљана Милинков, ванредни професор Филозофског факултета Универзитета у Новом Саду, ужа научна област: Новинарство.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 16.**

**I** Др Јован Делић, редовни професор Филолошког факултета Универзитета у Београду, др Снежана Милосављевић Милић, редовни професор Филозофског факултета Универзитета у Нишу, др Горан Максимовић, редовни професор Филозофског факултета Универзитета у Нишу и др Сања Мацура, редовни професор Филолошког факултета Универзитета у Бањој Луци, написали су и доставили факултету позитивне рецензије за монографију под насловом: *Наратолошко проучавање српске књижевности I: фокализација у романима српске модерне,* аутора проф. др Јелене Јовановић .

**II** Др Јасмина Теодоровић, ванредни професор Филолошко-уметничког факултета Универзитета у Крагујевцу, др Аријана Лубурић Цвијановић, ванредни професор Филозофског факултета Универзитета у Новом Саду, др Милена Каличанин, ванредни професор Филозофског факултета Универзитета у Нишу и др Ана Коцић Станковић, ванредни професор Филозофског факултета Универзитета у Нишу написале су и доставиле факултету позитивне рецензије за уџбеник под насловом: *Introduction to British History and Culture,* аутора доц. др Сање Игњатовић.

**III** Др Горан Максимовић, редовни професор Филозофског факултета Универзитета у Нишу, др Драгиша Бојовић, редовни професор Филозофског факултета Универзитета у Нишу и др Мирјана Бечејски, научни сарадник Института за српску културу Приштина – Лепосавић, написали су и доставили факултету позитивне рецензије за монографију под насловом: *живот је жив: ка новим читањима дела анђелка крстића,* аутора доц. др Мирјане Бојанић Ћирковић.

**Т а ч к а 17.**

**I** На предлог Већа Департмана за социологију потребно је да Наставно-научно веће донесе одлуку о именовању др Слободана Цвејића, редовног професора Филозофског факултета Унивезитета у Београду, проф. др Валентине Соколовске, редовног професора Филозофског факултета Универзитета у Новом Саду и др Јасмине Петровић, редовног професора Филозофског факултета Универзитета у Нишу, за рецензенте монографије под насловом: *Друштвене класе и неједнакост прихода у Србији,* аутора проф. др Горане Ђорић.

**II** На предлог Већа Департмана за србистику потребно је да Наставно-научно веће донесе одлуку о именовању др Милоша Ковачевића, редовног професора Филолошко-уметничког факултета Универзитета у Крагујевцу, др Миланкe Бабић, редовног професора Филозофског факултета Универзитета у Источном Сарајеву и др Бранимира Станковића, ванредног професора Филозофског факултета Универзитета у Нишу, за рецензенте монографије под насловом: *О КОНГРУЕНЦИЈИ ПРЕДИКАТА СА ДИСЈУНКТИВНИМ СУБЈЕКТОМ У СРПСКОМ ЈЕЗИКУ,* аутора доц. др Иване Митић.

**III** На предлог Већа Департмана за србистику потребно је да Наставно-научно веће донесе одлуку о именовању др Данијеле Поповић Николић, редовног професора Филозофског факултета Универзитета у Нишу и др Александре Лончар Раичевић, ванредног професора Филозофског факултета Универзитета у Нишу за рецензенте радова (на српском језику) зборника са научног скупа *ПРОШЛО И БУДУЋЕ У КУЛТУРИ СРБА И БУГАРА,* као и о именовању др Драгише Бојовића, редовног професора Филозофског факултета у Нишу, др Јелене Јовановић, ванредног професора Филозофског факултета у Нишу и мср Христине Аксентијевић, истраживача-сарадника Филозофског факултета у Нишу (секретар), за чланове редакције.

За преводиоце резимеа предложени су*:* Валентина Седефчева и Сава Стаменковић.

**IV** На предлог Већа Департмана за англистику потребно је да Наставно-научно веће донесе одлуку о именовању др Елене Лисе (Elena Lisa), ванредног професора Института за примењену психологију Факултета социјалних и економских наука, Комениус Универзитет, Братислава, Словачка (Institute of Applied Psychology, Faculty of Social and Economic Sciences, Comenius University, Bratislava, Slovakia), др Рока Сервидиа (Rocco Servidio) ванредног професора Департмана за културе, едукацију и друштво Универзитета у Калабрији, Италија (Department of Cultures, Education and Society, University of Calabria, Italy) и др Гордане Кутеровац Јагодић (Gordana Kuterovac Jagodić), редовног професора Департмана за психологију Факултета хуманистичких и социјалних наука Универзитета у Загребу, Хрватска (Department of Psychology, Faculty of Humanities and Social Sciences, University of Zagreb, Croatia) за рецензенте зборника радова са 18. међународне конференције Дани примењене психологије.

**Т а ч к а 18.**

На предлог Колегијума Факултета и одлуке Декана Факултета број 62/1-01 од 23. 2. 2023. године, потребно је да Наставно-научно веће Факултета донесе одлуку о продужењу рока за реализацију интерних пројеката департмана и Центра за стране језике Филозофског факултета у Нишу (усвојених на седници ННВ 5. 10. 2022. године) до 31. децембра 2023. године.

**Т а ч к а 19.**

На основу члана 85. Закона о науци и истраживањима („Службени гласник РС“, број 49 од 8. јула 2019. године) Наставно-научно веће Филозофског факултета у Нишу треба да донесе одлуку о избору:

1. Иве Манић, мастер педагога, студента Докторских академских студија педагогије на Филозофском факултету Универзитета у Нишу, у звање истраживач- приправник, за ужу научну област: Педагогија.

**Т а ч к а 20.**

На основу члана 86. Закона о високом образовању *(„Сл. гласник РС“, бр. 88/2017. и 27/2018 – др. закон, 73/2018, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. закони)* и члана 116. Статута Факултета, на предлог већа департмана, потребно је да ННВ донесе одлуке о избору:

1. Ђурђице Стојановић, студента прве године Мастер академских студија филозофије, за демонстратора на Основним академским студијама филозофије, у школској 2023/2024. години;
2. Катарине Анисијевић, студента четврте године Основних академских студија педагогије, за демонстратора на Основним академским студијама педагогије, у школској 2023/2024. години;
3. Миле Богићевић, студента треће године Основних академских студија педагогије, за демонстратора на Основним академским студијама педагогије и на нематичним департманима, у школској 2023/2024. години;
4. Марије Трифуновић, студента четврте године Основних академских студија педагогије, за демонстратора на Основним академским студијама педагогије и на нематичним департманима, у школској 2023/2024. години;
5. Јелене Николић, студента четврте године Основних академских студија руског језика и књижевности за демонстратора на Основним академским студијама руског језика и књижевности и на нематичним департманима, у школској 2023/2024. години;
6. Мише Вучковића, студента Мастер академских студија комуникологије, за демонстратора на Основним академским студијама новинарства и на Основним академским студијама историје, у школској 2023/2024. години;
7. Петре Стаменковић, студента треће године Основних академских студија *Комуницирање и односи с јавношћу*, за демонстратора на Основним академским студијама *Комуницирање и односи с јавношћу*, у школској 2023/2024. години;
8. Марије Илић, студента четврте године Основних академских студија *Комуницирање и односи с јавношћу,* за демонстратора на Основним академским студијама *Комуницирање и односи с јавношћу* и Основним академским студијама новинарства, у школској 2023/2024. години;
9. Сање Стевановић, студента прве године Мастер академских студија превођења, за демонстратора на Основним академским студијама немачког језика и књижевности, у школској 2023/2024. години;
10. Вање Цветковић, студента четврте године Основних академских студија немачког језика и књижевности, за демонстратора на Основним академским студијама немачког језика и књижевности, у школској 2023/2024. години;
11. Јане Грујић, студента треће године Основних академских студија немачког језика и књижевности, за демонстратора на Основним академским студијама немачког језика и књижевности, у школској 2023/2024. години.

**Т а ч к а 21.**

На основу члана 90. Закона о високом образовању *(„Сл. гласник РС“, бр. 88/2017. и 27/2018 – др. закон, 73/2018, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. закони)* Правилника о условима и поступку давања сагласности за ангажовање наставника и сарадника у другој високошколској установи и код других послодаваца („Гласник Универзитета у Нишу“, број 7/2018) и члана 120. Статута Филозофског факултета, потребно је да ННВ Факултета донесе одлуке о давању сагласности и претходних одобрења за ангажовање наставника (допунски рад) на другoм факултету:

1. Др Браниславу Стевановићу, редовном професору, за извођење испита и чланство у комисијама за полагање испита после трећег неуспешног полагања из предмета: *Политички систем, Савремене демократије* и *Правне и политичке теорије* на Правном факултету Универзитета у Нишу, у школској 2023/2024. години**;**
2. Др Данијели Гавриловић, редовном професору, за извођење испита и чланство у комисијама за полагање испита после трећег неуспешног полагања из предмета: *Основи социологије са социологијом права*, на Правном факултету Универзитета у Нишу, у школској 2023/2024. години;
3. Др Марини Матејевић, редовном професору, за извођење наставе и испита из предмета Педагогија, (2 часа предавања недељно) на свим студијским програмима основних академских студија Факултета уметности Универзитета у Нишу, у јесењем и пролећном семестру школске 2023/2024. године (коефицијент оптерећења 2);
4. Др Марији Јовановић, редовном професору, за извођење наставе и испита из предмета: *Педагогија са дидактиком* на основним академским студијама Факултета спорта и физичког васпитања Универзитета у Нишу, у школској 2023/2024. години (коефицијент оптерећења 2,25);
5. Др Снежани Милосављевић Милић, редовном професору, за извођење наставе из предмета: *Теорија жанрова,* 2 часа предавања (I семестар) на Докторским студијама Филологије - наука о књижевности, на Филолошком факултету Универзитета у Бањој Луци, у школској 2023/2024. години**;**
6. Др Небојши Милићевићу, ванредном професору, за извођење наставе и испита из предмета Психологија уметности, (2 часа предавања недељно) на свим студијским програмима основних академских студија Факултета уметности Универзитета у Нишу у јесењем и пролећном семестру школске 2023/2024. године (коефицијент оптерећења 2);
7. Др Милици Тошић Радев, ванредном професору, за извођење наставе и испита из предмета: *Психологија образовања* (2+2) обавезни предмет, у VII семестру школске 2023/2024. године, на интегрисаним академским студијама, на Департману за филолошке науке, на студијском програму *Српска књижевност и језик* Државног универзитета у Новом Пазару (коефицијент оптерећења 1,5);
8. Др Милици Тошић Радев, ванредном професору, за извођење наставе и испита из предмета: *Основи педагошке психологије* (2+2) обавезни предмет, у VII семестру школске 2026/2027. године, на интегрисаним академским студијама, на Департману за филолошке науке, на студијском програму *Српска књижевност и језик* Државног универзитета у Новом Пазару (коефицијент оптерећења 1,5);
9. Др Ивану Јовановићу, ванредном професору, за извођење наставе и испита из предмета *Француски језик 1 (2+2)* (изборни, основне академске студије, зимски семестар), *Француски језик 2* (2+2) (изборни, основне академске студије, летњи семестар) у школској 2023/2024. године на Филозофском факултету Универзитета у Источном Сарајеву (коефицијент оптерећења 1,25);
10. Др Николи Бјелићу, ванредном професору, за извођење наставе и испита из предмета: *Француски језик 1* (3+0) (изборни предмет, основне академске студије, у јесењем семестру) и *Француски језик 2* (3+0) (изборни предмет, основне академске студије, у пролећном семестру) на Шумарском факултету Универзитета у Београду, у школској 2023/2024. години (коефицијент оптерећења 1,5);
11. Др Велимиру Илићу, ванредном професору, за извођење наставе и испита из предмета *Руски језик* (3+0) у семестру на Основним академским студијама права (3+0) Правног факултета Универзитета у Нишу, у школској 2023/2024. години (коефицијент оптерећења 0,75);
12. Др Весни Симовић, ванредном професору, за ивођење наставе и испита из предмета *Француски језик* (3+0) у једном семестру на Основним академским студијама права Правног факултета Универзитета у Нишу, у школској 2023/2024. години (коефицијент оптерећења 0,75);
13. Др Јелени Лепојевић, ванредном професору, за извођење наставе и испита из предмета: *Руски језик 1* (1+1) изборни предмет у III семестру и *Руски језик 2* (1+1) изборни предмет у IV семестру, на основним академским студијама Машинско инжењерство, на Машинском факултету Универзитета у Нишу, у школској 2023/2024. години (коефицијент оптерећења 1,33);
14. Др Драгани Јовановић, доценту, за извођење наставе и испита из предмета: *Педагогија* (2+0) изборни предмет, у V семестру школске 2023/2024. године, на интегрисаним академским студијама, на Департману за филолошке науке, студијског програма *Српска књижевност и језик,* Државног универзитета у Новом Пазару (коефицијент оптерећења 1,5);
15. Др Драгани Јовановић, доценту, за извођење наставе и испита из предмета: *Педагогија* (2+2) изборни предмет и *Школска педагогија* (2+2) изборни предмет, у V семестру школске 2025/2026. године, на интегрисаним академским студијама, на Департману за филолошке науке, студијског програма *Српска књижевност и језик,* Државног универзитета у Новом Пазару (коефицијент оптерећења 2);
16. Др Стефану Ђорићу, доценту, за извођење наставе и испита из предмета: *Учење и настава* (2+2) обавезни предмет, у VIII семестру школске 2023/2024. године, на интегрисаним академским студијама, на Департману за филолошке науке, студијског програма *Српска књижевност и језик* Државног универзитета у Новом Пазару (коефицијент оптерећења 1,5);
17. Др Стефану Ђорићу, доценту, за извођење наставе и испита из предмета: *Психологија учења* (2+2) изборни предмет, у VII семестру школске 2026/2027. године, на интегрисаним академским студијама, на Департману за филолошке науке, студијског програма *Српска књижевност и језик,* Државног универзитета у Новом Пазару (коефицијент оптерећења 1,5);
18. Др Ивани Миљковић, доценту, за извођење наставе и испита из изборних предмета *Француски језик 1* (1+0) и *Француски језик 3* (1+0) у јесењем семестру и *Француски језик 2* (1+0) и *Француски језик 4* (1+0) у пролећном семестру на Основним академским студијама и *Француски језик* (1+0) у јесењем семестру на Мастер академским студијама, у школској 2023/2024. години на Филозофском факултету у Косовској Митровици Универзитета у Приштини (коефицијент оптерећења 2,33);
19. Др Ненаду Благојевићу, доценту, за извођење наставе и испита из предмета: *Руска књижевност 19. вијека I* (2 часа предавања) у III семестру, *Руска књижевност 19. вијека 3* (3 часа предавања) у V семестру, *Руска књижевност 20. вијека 2* (2 часа предавања) у VII семестру, *Историја руске културе* (2 часа предавања) у VII семестру, и *Стара руска књижевности и 18.вијек* (2 часа предавања) у II семестру, *Руска књижевност 19. вијека 2* (3 часа предавања) у IV семестру, *Руска књижевност 20. вијека 1* (2 часа предавања) у VI семестру, *Руска књижевност 20. вијека 3* (2 часа предавања) у VIII семестру, на Филолошком факултету Универзитета у Бањој Луци, у школској 2023/2024. години;
20. Др Добрили Бегенишић, доценту, за извођење наставе и испита из предмета: *Превођење и култура* (2 часа предавања) у првом семестру школске 2023/2024. године на МАС Превођење и МАС Језик, књижевност, култура на Катедри за германистику Филолошког факултета Универзитета у Београду;
21. Др Маји Антић, доценту, за извођење наставе и испита из предмета *Немачки језик* *1* (1+1) у трећем семестру и *Немачки језик 2* (1+1) у четвртом семестру, на основним академским студијама Машинско инжењерство, на Машинском факултету Универзитета у Нишу, у школској 2023/2024. години (акредитационо оптерећење 1,33);
22. Др Николети Момчиловић, доценту, за извођење наставе и испита из предмета *Немачки језик* (3+0) у једном семестру на Основним академским студијама права Правног факултета Универзитета у Нишу, у школској 2023/2024. години (коефицијент оптерећења 0,75);
23. Љиљани Марковић, вишем лектору, ради обављања послова наставника основа превођења (2 часа недељне наставне норме) у Првој нишкој гимназији „Стеван Сремац“у школској 2023/2024. години.

**Т а ч к а 22.**

Потребно је да ННВ усвоји извештајe:

* Проф. др Михаила Антовића о учешћу на конференцији на Универзитету у Констанцу, Немачка;
* Проф. др Ане Коцић Станковић о учешћу у међународном програму размене *Study of the U.S. Institutes for Scholars* (SUSI) у организацији Агенције за образовање и културу Владе САД и Универзитета Државе Монтана;
* Проф. др Тамаре Костић Пахноглу о учешћу на 7. Европском конгресу неохелениста у Бечу;
* Доц. др Наташе Симеуновић Бајић о истраживачком боравку на Европском Универзитетском институту у Фиренци.

**Т а ч к а 23.**

Потребно је да чланови Наставно-научног већа размотре захтеве већа департмана, наставника, сарадника и студената и донесу одговарајуће одлуке.